হে মানুষ! জেনে নাও, আমি তোমাদেরকে উত্তম চরিত্র অর্জনের শিক্ষা প্রদানের উদ্দেশ্যে মহান আল্লাহ্র পক্ষ হতে এ পৃথিবীতে শিক্ষক রূপেই প্রেরিত হয়েছি। আল্লাহ্ আমাকে এ জন্য পাঠিয়েছেন যে, আমি যেন তোমাদেরকে তাওহিদ (এক আল্লাহ্র আরাধনা) শিক্ষা দিতে পারি। আমি যেন মানুষের ওপর মানুষের কর্তৃত্ব, নেতৃত্ব ও জুলুমের অবসান ঘটিয়ে মানবতার মুক্তি নিশ্চিত করতে পারি। আর তাজকিয়ায়ে নফ্স তথা মানুষের অন্তরের কলুষ-কালিমা দূরীভূত করে প্রতিটি মানুষকে ইনসানে কামিল রূপে গড়ে তুলতে পারি।